CELEX: 32018R0831
Language: mt
Date: 2018-06-05 00:00:00
Title: Regolament tal-Kummissjoni (UE) 2018/831 tal-5 ta' Ġunju 2018 li jemenda r-Regolament (UE) Nru 10/2011 dwar il-materjali u oġġetti tal-plastik maħsuba li jiġu f'kuntatt mal-ikel (Test b'rilevanza għaż-ŻEE.)

6.6.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 140/35
            
         REGOLAMENT TAL-KUMMISSJONI (UE) 2018/831
   tal-5 ta' Ġunju 2018
   li jemenda r-Regolament (UE) Nru 10/2011 dwar il-materjali u oġġetti tal-plastik maħsuba li jiġu f'kuntatt mal-ikel
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1935/2004 tal-Parlament Ewropew u tal-Kunsill tas-27 ta' Ottubru 2004 dwar materjali u oġġetti maħsuba li jiġu f'kuntatt mal-ikel u li jħassar id-Direttivi 80/590/KEE u 89/109/KEE (1), u b'mod partikolari l-Artikolu 5(1)(a), (d), (e), (h), u (i), l-Artikolu 11(3) u l-Artikolu 12(6) tiegħu,
   Billi:
   
               (1)
            
            
               L-Anness I tar-Regolament tal-Kummissjoni (UE) Nru 10/2011 (2) jistabbilixxi lista ta' sustanzi awtorizzati tal-Unjoni li jistgħu jintużaw fil-materjali u fl-oġġetti tal-plastik maħsuba biex jiġu f'kuntatt mal-ikel.
            
         
               (2)
            
            
               Mill-aħħar darba li ġie emendat ir-Regolament (UE) Nru 10/2011, l-Awtorità Ewropea dwar is-Sigurtà fl-Ikel (“l-Awtorità”) ippubblikat opinjonijiet xjentifiċi oħra dwar sustanzi partikolari li jistgħu jintużaw f'materjali li jiġu f'kuntatt mal-ikel (“FCM”) kif ukoll dwar l-użu permess ta' sustanzi li diġà tkun inħarġet awtorizzazzjoni għalihom. Sabiex jiġi żgurat li r-Regolament (UE) Nru 10/2011 jirrifletti s-sejbiet l-iktar reċenti tal-Awtorità, jeħtieġ li dak ir-Regolament jiġi emendat.
            
         
               (3)
            
            
               L-Awtorità adottat opinjonijiet li jivvalutaw mill-ġdid il-kontaminazzjoni tal-perklorat fl-ikel u l-esponiment għall-perklorat fid-dieta tal-bniedem (3) (4). Is-sustanza aċidu perkloriku, mlieħa (perklorat) (FCM Nru 822) hija inkluża bħala addittiv jew għajnuna għall-produzzjoni tal-polimeri fit-Tabella 1 tal-Anness I tar-Regolament (UE) Nru 10/2011. Limitu ta' migrazzjoni speċifiku (LMS) ta' 0,05 mg/kg japplika għal dik is-sustanza abbażi tal-preżunzjoni ta' esponiment djetetiku konvenzjonali mill-materjali li jiġu f'kuntatt mal-ikel li persuna li tiżen 60 kg tikkonsma 1 kg ikel kuljum. Fir-rivalutazzjonijiet tal-perklorat fl-ikel, l-Awtorità stabbiliet Doża Tollerabbli ta' Kuljum (DTK) ta' 0,3 μg/kg f'piż tal-ġisem għal kuljum u nnotat li, fuq medda qasira u twila ta' esponiment fis-sorsi kollha tal-ikel għall-perklorat f'gruppi ta' popolazzjoni żagħżugħa, id-DTK inqabżet, filwaqt li, fuq medda qasira u twila ta' żmien, l-esponiment tal-popolazzjoni adulta kienet fil-livell tad-DTK. Biex iqis dan, l-LMS għandu jiġi kkalkulat abbażi tad-DTK u għandu jiġi allokat mill-FCM fattur ta' allokazzjoni konvenzjonali ta' 10 % tad-DTK. Konsegwentement, l-LMS ta' 0,05 mg/kg għall-perklorat għandu jitbaxxa għal 0,002 mg/kg sabiex jiġi żgurat li l-migrazzjoni ta' perklorat mill-plastik FCM ma tkunx ta' periklu għas-saħħa tal-bniedem.
            
         
               (4)
            
            
               L-Atorità adottat opinjoni xjentifika favorevoli (5) dwar l-użu tas-sustanza aċidu fosforuż, taħlita ta' triesteri ta' 2,4-bis(1,1-dimetilpropil)fenil u ta' 4-(1,1-dimetilpropil)fenil (sustanza FCM Nru 974 u Nru tal-CAS 939402-02-5). Din is-sustanza hija awtorizzata b'limitu ta' migrazzjoni ta' 5 mg/kg ta' ikel. Abbażi ta' evidenza xjentifika ġdida, l-Awtorità kkonkludiet li din is-sustanza mhix ta' tħassib dwar is-sikurezza għall-konsumatur jekk il-limitu tal-migrazzjoni speċifiku tagħha jinżied minn 5 sa 10 mg/kg ta' ikel, sakemm ir-ristrezzjonijiet l-oħrajn jintlaħqu. Għaldaqstant, il-limitu tal-migrazzjoni ta' din is-sustanza jenħtieġ li jinżied minn 5 sa 10 mg/kg, dment li jinżammu r-ristrezzjonijiet l-oħrajn.
            
         
               (5)
            
            
               L-Awtorità adottat opinjoni xjentifika (6) favorevoli dwar l-użu tas-sustanza 1,2,3,4-tetraidronaftalen-2,6-aċidu dikarbossiliku, ester tad-dimetil (is-sustanza FCM Nru 1066 u Nru tal-CAS 23985-75-3). L-Awtorità kkonkludiet li s-sustanza mhix ta' tħassib dwar is-sigurtà għall-konsumatur jekk tintuża bħala komonomeru għall-manifattura ta' saff ta' poliesteru intiż biex jintuża bħala saff ta' ġewwa f'materjal tal-plastik b'bosta saffi intiż li jiġi f'kuntatt ma' ikel li għalih is-simulanti tal-ikel A, B, C u/jew D1 huma assenjati fit-Tabella 2 tal-Anness III tar-Regolament (UE) Nru 10/2011. Il-migrazzjoni tas-somma tas-sustanza u d-dimeri tagħha (ċikliċi u katina miftuħa) ma għandhiex taqbeż 0,05 mg/kg ta' ikel. Għalhekk, jenħtieġ li dak il-monomeru jiddaħħal fil-lista ta' sustanzi awtorizzati tal-Unjoni bir-restrizzjoni li dawk l-ispeċifikazzjonijiet jenħtieġ jiġu ssodisfati.
            
         
               (6)
            
            
               L-Awtorità adottat opinjoni xjentifika (7) favorevoli dwar l-użu tas-sustanza [3-(2,3-epossipropossi)propil]trimetossi silan (is-sustanza FCM Nru 1068, Nru tal-CAS 2530-83-8). L-Awtorità kkonkludiet li minkejja li s-sustanza għandha potenzjal ġenotossiku, din mhix ta' tħassib għas-sikurezza minħabba l-esponiment baxx tagħha, jekk ikun hemm, meta tintuża bħala komponent ta' aġenti tal-kejl li jittrattaw il-fibri tal-ħġieġ inkorporati fi plastiks ta' diffużività baxxa bħal fil-polietileneteraftalat (PET), il-polikarbonat (PC), il-polibutileneteraftalat (PBTP), poliesteri maħduma bis-sħana u ester tal-vinil tal-bisfenol epossidiku maħsuba għal użu uniku u ripetut b'ħażna fit-tul f'temperatura ambjentali, f'kuntatt ripetut għal żmien qasir f'temperatura miżjuda jew għolja u għall-ikel kollu. Minħabba li l-prodotti ta' reazzjoni tas-sustanza li fiha l-funzjoni tal-epossi jaf ukoll ikollhom potenzjal ġenotossiku, ir-residwi tas-sustanza u ta' kull prodott ta' reazzjoni fil-fibri tal-ħġieġ trattati jeħtieġ li ma jkunux traċċabbli f'10 μg/kg u 60 μg/kg tas-sustanza għal kull wieħed mill-prodotti ta' reazzjoni (monomeri idrolizzati u dimeri, trimeri u tetrameri ċikliċi li jkun fihom l-epossi).
            
         
               (7)
            
            
               Għalhekk, l-Anness I tar-Regolament (UE) Nru 10/2011 jenħtieġ jiġi emendat skont dan.
            
         
               (8)
            
            
               Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DAN IR-REGOLAMENT:
   Artikolu 1
   L-Anness I tar-Regolament (UE) Nru 10/2011 huwa emendat skont l-Anness ta' dan ir-Regolament.
   Artikolu 2
   Il-materjali u l-oġġetti tal-plastik li jikkonformaw mar-Regolament (UE) Nru 10/2011 kif applikabbli qabel id-dħul fis-seħħ ta' dan ir-Regolament, jistgħu jitqiegħdu fis-suq sas-26 ta' Ġunju 2019 u jistgħu jibqgħu fis-suq sakemm jispiċċaw l-istokkijiet.
   Artikolu 3
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-5 ta' Ġunju 2018.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 338, 13.11.2004, p. 4.
   
      (2)  Ir-Regolament tal-Kummissjoni (UE) Nru 10/2011 tal-14 ta' Jannar 2011 dwar il-materjali u oġġetti tal-plastik maħsuba li jiġu f'kuntatt mal-ikel (ĠU L 12, 15.1.2011, p. 1).
   
      (3)  EFSA Journal 2017;15(10):5043.
   
      (4)  EFSA Journal 2014;12(10):3869.
   
      (5)  EFSA Journal 2017;15(5):4841.
   
      (6)  EFSA Journal 2017;15(5):4840.
   
      (7)  EFSA Journal 2017;15(10):5014.
   
      ANNESS
      L-Anness I tar-Regolament (UE) Nru 10/2011 jiġi emendat kif ġej:
      
                  (1)
               
               
                  fil-punt 1, it-Tabella 1 tiġi emendata kif ġej:
                  
                              (a)
                           
                           
                              l-entrati li jikkonċernaw is-sustanzi FCM Nru 822 u Nru 974 huma sostitwiti b'dan li ġej:
                              
                                          “822
                                       
                                       
                                          71938
                                       
                                       
                                           
                                       
                                       
                                          Aċidu perkloriku, imlieħ
                                       
                                       
                                          iva
                                       
                                       
                                          le
                                       
                                       
                                          le
                                       
                                       
                                          0,002
                                       
                                       
                                           
                                       
                                       
                                           
                                       
                                       
                                          (4)
                                       
                                    
                                          974
                                       
                                       
                                          74050
                                       
                                       
                                          939402-02-5
                                       
                                       
                                          aċidu fosforuż, triesteri mħalltin ta' 2,4-bis(1,1-dimetilpropil)fenil u 4-(1,1-dimetilpropil)fenil
                                       
                                       
                                          iva
                                       
                                       
                                          le
                                       
                                       
                                          iva
                                       
                                       
                                          10
                                       
                                       
                                           
                                       
                                       
                                          LMS espress bħala l-ammont totali tal-forom ta' fosfit u fosfat tas-sustanza, 4-tert-amilfenol u 2,4-di-tert-amilfenol. Il-migrazzjoni ta' 2,4-di-tert-amilfenol ma għandhiex taqbeż il-1 mg/kg ikel.”
                                       
                                       
                                           
                                       
                                    
                        
                              (b)
                           
                           
                              l-entrati li ġejjin jinżiedu f'ordni numerika għas-sustanzi bin-Nri tal-FCM:
                              
                                          “1066
                                       
                                       
                                           
                                       
                                       
                                          23985-75-3
                                       
                                       
                                          Aċidu 1,2,3,4-tetraidronaftalen-2,6-dikarbossiliku, ester tad-dimetil
                                       
                                       
                                          le
                                       
                                       
                                          iva
                                       
                                       
                                          le
                                       
                                       
                                          0,05
                                       
                                       
                                           
                                       
                                       
                                          Biex jintuża biss bħala komonomeru fil-manifattura ta' saff ta' poliesteru li ma jiġix f'kuntatt mal-ikel f'materjal tal-plastik b'għadd ta' saffi, li jintuża f'kuntatt ma' ikel biss li għalih is-simulanti tal-ikel A, B, C u/jew D1 huma assenjati fit-Tabella 2 tal-Anness III. Il-limitu tal-migrazzjoni speċifiku fil-kolonna 8 jirreferi għas-somma tas-sustanza u d-dimeri tagħha (ċikliċi u b'katina miftuħa).
                                       
                                       
                                           
                                       
                                    
                                          1068
                                       
                                       
                                           
                                       
                                       
                                          2530-83-8
                                       
                                       
                                          [3- (2,3-epossipropossi)propil]trimetossi silan
                                       
                                       
                                          iva
                                       
                                       
                                          le
                                       
                                       
                                          le
                                       
                                       
                                           
                                       
                                       
                                           
                                       
                                       
                                          Biex jintuża biss bħala komponent ta' aġent għal-kejl għat-trattament ta' fibri tal-ħġieġ li jiġu inkorporati fi plastik ta' diffusività baxxa msaħħa bil-fibra tal-ħġieġ (polietilentereftalat (PET), polikarbonat (PC), polibutilentereftalat (PBT), poliesteri maħduma bis-sħana u vinilester tal-epossi bisfenol) f'kuntatt mal-oġġetti tal-ikel kollha.
                                          F'fibri tal-ħġieġ trattati, ir-residwi tas-sustanza ma jridux ikunu osservabbli f'0,01 mg/kg fil-każ tas-sustanza u f'0,06 mg/kg fil-każ ta' kull prodotti ta' reazzjoni (monomeri idrolizzati u dimeri, trimeri u tetramer ċikliċi li fihom l-epossi).”